wickkiey/tamil-wikipedia-chunked huggingface dataset:
# விஷ்ணு (1995 திரைப்படம்)

***விஷ்ணு*** (*Vishnu*) இயக்குநர் எஸ். ஏ. சந்திரசேகர் இயக்கிய தமிழ்த் திரைப்படம். இதில் விஜய், சங்கவி ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 1995 ஆகத்து 17 அன்று வெளியிடப்பட்டது.
# விஷ்ணு (1995 திரைப்படம்)

## கதை

விஷ்ணுவின் (விஜய்) தந்தை தங்கதுரை (ஜெய்சங்கர்) விஷ்ணுவை ஒரு கூச்ச சுபாவமுள்ளவராக வளர்க்க விரும்புகிறார். ஆனால் விஷ்ணு உலகத்தை ஆராய விரும்புகிறார். தங்கதுரையின் அதிகப்படியான பாதுகாப்பை வெறுக்கிறார். எனவே அவர் ஒரு அனாதை என்று கூறி வீட்டை விட்டு ஒரு எஸ்டேட்டில் வேலைக்கு செல்கிறார். தோட்ட உரிமையாளர் விஷ்ணுவை தனது மகனாக ஏற்றுக்கொள்கிறார். இதற்கிடையில், விஷ்ணு ராதாவை ( சங்கவி ) காதலிக்கிறார் . விஷ்ணுவுக்கு அவரின் வளர்ப்பு தந்தை ராஜமாணிக்கம் ( தலைவாசல் விஜய் ) ஒரு புகைப்படத்தைக் காட்டி, அவர் மீதுள்ள பாசத்தை உண்மையாக நிரூபிக்க விரும்பினால் புகைப்படத்தில் உள்ள நபரைக் கொல்லச் சொல்லும் வரை எல்லாம் விஷ்ணுவுக்கு நன்றாகவே நடக்கும். அவர் தனது மகனைக் கொன்றதால் அவர்கள் கொல்லப்பட வேண்டும் என்ற காரணத்தை அந்த மனிதன் தருகிறான். விஷ்ணு உடனடியாக ஒப்புக்கொண்டார் ஆனால் புகைப்படத்தில் தங்கதுரை இருப்பதைக் கண்டு அதிர்ச்சியடைகிறார்.  
ராஜமாணிக்கம் மற்றும் தங்கதுரை அவர்களின் சொத்துக்களைப் பிரிப்பது பற்றி வாக்குவாதம் செய்ததை விஷ்ணு கண்டுபிடித்தார். முன்னாள் மாமனார் வரதராஜன் ( எஸ்எஸ் சந்திரன் ) அவர்களின் வாதத்தைப் பயன்படுத்தி, ராஜமாணிக்கத்தின் மகன் பார்த்த பணத்தை திருட முடிந்தது, வரதராஜன் அவரைக் கொன்று தங்கதுரை மீது கொலை செய்தார். இறுதியில், கெட்டவர்கள் அம்பலப்படுத்தப்பட்டு கொல்லப்படுகிறார்கள் மற்றும் நண்பர்கள் ஒற்றுமையாக இருக்கிறார்கள்.
# விஷ்ணு (1995 திரைப்படம்)

## நடிகர்கள்

- விஜய் விஷ்ணு (கிருஷ்ணா)
- சங்கவி- இராதா
- ஜெய்சங்கர் தங்கதுரை (கிருஷ்ணாவின் தந்தை)
- செந்தில் - முத்து, (தங்கதுரையின் வேலைக்காரன்)
- தலைவாசல் விஜய்- இராஜமாணிக்கம்
- கலாரஞ்சினி- நிர்மலா
- குமரிமுத்து
- மாணிக்கமாக ஒரு விரல் கிருஷ்ணா ராவ்
- எஸ். எஸ். சந்திரன் வரதராஜன்
- பைல்வான் ரங்கநாதன்
- வீர பாண்டியன்- சந்திரனின் மகன்
- ஜோதி மீனா - "ஆஜரே மேரி" பாடலில் சிறப்புத் தோற்றம்
- அடியாளாக - பீட்டர் ஹெய்ன்
# வாரார் சண்டியர்

**வாரார் சண்டியர் (வர்றாரு சண்டியரு)** இயக்குநர் என். கே. விசுவநாதன் இயக்கிய தமிழ்த் திரைப்படம். இதில் பிரேம், குஷ்பூ ஆகியோர் முக்கிய கதாபாத்திரங்களில் நடித்திருக்கின்றனர்.ஜெய்சங்கர், ஆனந்த் ராஜ் (நடிகர்), கே. ஆர். விஜயா, காந்திமதி (நடிகை), Senthil, வெண்ணிற ஆடை மூர்த்தி, சார்லி மற்றும் டி. கே. எஸ். சந்திரன் போன்றோர் துணைக் கதாபாத்திரங்களில் நடித்துள்ளனர். இப் படத்தை தரங்கை வி. சுந்தர் மற்றும் தரங்கை வி. சந்திரசேகரன் தயாரித்துள்ளனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் திசம்பர்-14, 1995.
# வாரார் சண்டியர்

## கதை

சத்தியமூர்த்தி (பிரேம் மேனன்) அவ்வூரின் ஊராட்சி மன்றத் தலைவனாக இருக்கிறான். அவன் நியாயமற்ற தீர்ப்புகளை அவ்வூர் மக்களுக்கு அளிப்பதோடு அல்லாமல் பயங்கரவாதத்தையும் பரப்புகிறான். அதனால் கிராமவாசிகள் அவனை சண்டியர் என அழைக்கின்றனர். கிராமவாசிகள் அவன் சாக வேண்டும் என நினைக்கின்றனர். ஆனால் அவனது தாய் அன்னபூரணி(கே. ஆர். விஜயா) அவன் திருந்தி நல்ல மனிதனாக வேண்டும் என எண்ணுகிறாள். கிராமவாசிகளிடமிருந்து தன்னைக் காப்பாற்றிய மருதுவுடன்(ஆனந்த் ராஜ் (நடிகர்)) சண்டியர் நெருக்கமாக இருக்கிறான்.  
ஒரு நாள் மீனா(குஷ்பூ) சண்டியரின் கிராமத்திற்கு வந்து, சண்டியர் தன்னை ஏற்கனவே திருமணம் செய்து கொண்டதாக கிராம பஞ்சாயத்தில் முறையிடுகிறாள். இதை சண்டியர் மறுக்கிறான். ஆனால் மீனா தொடர்ந்து அக் கிராமத்தாரின் முன்னிலையில் தனது திருமணம் நடக்கவேண்டும் எனப் பல விதங்களில் நிர்பந்திக்கிறாள். சண்டியரின் தாய் அன்னபூரணியும் இதற்கு சம்மதிக்கிறாள். அதனால் சண்டியர் மீனாவை மணந்து கொள்கிறான். திருமணத்திற்குப் பிறகு சண்டியர் கொடுத்த நியாயமற்ற தீர்ப்பினால் தனது தாய் மற்றும் சகோதரி தற்கொலை செய்து கொண்டதால் தான் அவ்வாறு நடந்து கொண்டதாக மீனா சண்டியரிடம் தெரிவிக்கிறாள்.  
சண்டியருக்கு ஒரு சோகமான பின்னணி இருப்பது மீனாவிற்கு தெரிய வருகிறது. சண்டியரின் தந்தை,ஜெய்சங்கர் நிலத் தகறாரில் குடும்ப நண்பனான மூக்கையாவினால் கொல்லப்பட்டார். அது சமயம் கிராமவாசிகளில் ஒருவர் கூட உதவ முன் வரவில்லை. இந்த நிகழ்வை சண்டியரால் மறக்க இயலவில்லை. அதனால் அன்றிலிருந்து கிராமவாசிகளைத் துன்புறுத்துவதை தன் வழக்கமாக்கிக் கொண்டான். இதுவரை சண்டியரைப் பழி வாங்கவேண்டும் என்று எண்ணிய மீனா தனது எண்ணத்தை மாற்றிக் கொண்டாள். அவனைத் திருத்தி நல்ல தலைவனாக்க வேண்டும் என முயற்சித்தாள். சண்டியரும் தனது மனைவியின் பேச்சைக் கேட்டு நல்ல மனிதனாகிறான். மூக்கையாவின் மகனாகிய மருது சண்டியரின் சொத்துக்களை அபகரிக்க முயலுகிறான். பிறகு என்ன நடந்தது என்பதே கதையின் முடிவாகிறது.
# வாரார் சண்டியர்

## நடிப்பு

சண்டியர் சத்தியமூர்த்தி - பிரேம் மேனன்  
மீனா - குஷ்பூ  
சண்டியரின் தந்தை - ஜெய்சங்கர்  
மருது - ஆனந்த் ராஜ் (நடிகர்)  
அன்னபூரணி - கே. ஆர். விஜயா  
சண்முகசுந்தரி - காந்திமதி (நடிகை)  
செம்பட்டை - செந்தில்  
கணக்குப்பிள்ளை - வெண்ணிற ஆடை மூர்த்தி  
சார்லி  
மூக்கையா - டி. கே. எஸ். சந்திரன்  
மருத்துவர் - ஒரு விரல் கிருஷ்ணா ராவ்  
குள்ளமணி  
காவல்துறை அதிகாரி - கிருஷ்ணமூர்த்தி  
ஏ. ஒ. கே. சுந்தர்  
கருப்பு சுப்பையா  
மீனாவின் தாய் - பிரேமி  
விநாயக் ராஜ்  
சித்ரகுப்தன்  
கையாள் - ராம்  
கையாள் - லக்ஷ்மண்
# வாரார் சண்டியர்

## பாடல்கள்

இப் படத்திற்கு இசை அமைத்தவர் தேவா. பாடல்களை பிறைசூடன் (கவிஞர்) மற்றும் பொன்னியின் செல்வன் எழுதியுள்ளனர்.  
| எண் | பாடல் | பாடியவர்கள் | காலம் |  |
| --- | --- | --- | --- | --- |
| 1 | 'அம்மன் கோவில் கோபுரத்தில்' | தேவா | 2:35 |  |
| 2 | 'வை கையைன்னு சொல்லிப்புட்டேன்' | சித்ரா | 5:00 |  |
| 3 | 'சந்திரனே சாட்சி' | மனோ | 5:00 |  |
| 4 | 'திண்டுக்கல்லு' | அனுராதா ஸ்ரீராம் | 2:43 |  |
| 5 | 'வந்து பிறந்தது' | மனோ, புவனா வெங்கடேஷ் | 4:45 |  |
| 6 | 'வானம் பொழியணும்' | டி. எல். மகராஜன், குழு | 3:58 | } |
# சுபாஷ் (1996 திரைப்படம்)

**சுபாஷ்** இயக்குநர் ஆர். வி. உதயகுமார் இயக்கிய தமிழ்த் திரைப்படம். இதில் அர்ஜுன், ரேவதி ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 1996 செப்டம்பர் 21 அன்று வெளியிடப்பட்டது.
# சுபாஷ் (1996 திரைப்படம்)

## பாடல்கள்

இத்திரைப்படத்திற்கு வித்யாசாகர் இசையமைத்திருந்தார். பாடல் வரிகளை இயக்குநர் ஆர். வி. உதயகுமார் எழுதியிருந்தார்.  
| "ஹவாலா" | மனோ, சுவர்ணலதா | 4:29 |  |
| --- | --- | --- | --- |
| "குடிமகன்" | குழுவினர் | 1:30 |  |
| "முகம் என்ன" | எஸ். பி. பாலசுப்பிரமணியம், எஸ். ஜானகி | 4:41 |  |
| "ஹே சலோமா" | வித்தியாசாகர், சுவர்ணலதா | 5:20 |  |
| "ஹீரோ ஹோண்டா" | அர்ஜுன், சுஜாதா மோகன் | 4:37 |  |
| "தென்றல் மேல" | எஸ். பி. பாலசுப்பிரமணியம், சித்ரா | 4:21 | } |
# காலமெல்லாம் காத்திருப்பேன்

***காலமெல்லாம் காத்திருப்பேன்*** (*Kaalamellam Kaathiruppen*) இயக்குநர் ஆர்.சுந்தர்ராஜன் இயக்கிய தமிழ்த் திரைப்படம். இதில் விஜய், டிம்பிள் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 14-சனவரி-1997.
# காலமெல்லாம் காத்திருப்பேன்

## பாடல்கள்

பாடல் வரிகளை திரைப்பட இயக்குநர் ஆர். சுந்தர்ராஜன் எழுதியிருந்தார். இத்திரைப்படத்திற்கு தேவா இசையமைத்திருந்தார்.
| 1 | "அஞ்சா நெம்பர்" | விஜய் | 4:00 |  |
| --- | --- | --- | --- | --- |
| 2 | "அஞ்சா நெம்பர் 2" | எஸ். பி. பாலசுப்பிரமணியம் | 4:09 |  |
| 3 | "மணிமேகலையே மணி" | எஸ். பி. பாலசுப்பிரமணியம் | 5:01 |  |
| 4 | "நில்லடி என்றது <small>(காதல் பாடல்)</small>" | கே. எஸ். சித்ரா, எஸ். பி. பாலசுப்பிரமணியம் | 5:15 |  |
| 5 | "நில்லடி என்றது (<small>தனிப் பாடல்)</small>" | கே. எஸ். சித்ரா | 5:16 |  |
| 6 | "பச்சைக் கொடி" | எஸ். பி. பாலசுப்பிரமணியம் | 4:29 |  |
| 7 | "சுத்துதடி பம்பரத்த" | கே. எஸ். சித்ரா, எஸ். பி. பாலசுப்பிரமணியம் | 4:19 | } |
# தர்மா (1998 திரைப்படம்)

***தர்மா*** (*Dharma*) இயக்குநர் கேயார் இயக்கிய தமிழ்த் திரைப்படம். இதில் விஜயகாந்த், ப்ரீத்தா விஜயகுமார் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 09-சூலை-1998.film)|Ziddi]]''.
# தர்மா (1998 திரைப்படம்)

## நடிகர்கள்

- விஜயகாந்த்- தர்மா
- பிரீத்தா விஜயகுமார் - சர்மிளா
- சில்பா- கீதா
- ஜெய்சங்கர் - தர்மாவின் தந்தை
- இரஞ்சித்- ரஞ்சித்
- எஸ். எஸ். இராஜேந்திரன்- முதல்வர்
- தலைவாசல் விஜய்- விஜய்
- வினு சக்ரவர்த்தி- சக்கரவர்த்தி
- மன்சூர் அலி கான் - தாசு
- பொன்னம்பலம் - கான்
- கசான் கான் - அமர்நாத்
- மனோரமா - சர்மிளாவின் பாட்டி
- வடிவுக்கரசி- தர்மாவின் தாய்
- அஸ்வினி
- எல். ஐ. சி. நரசிம்மன்
- சிங்கமுத்து
- இராஜசேகர்
- மாஸ்டர் அரவிந்த்
- குழந்தை ஆர்த்தி
# தர்மா (1998 திரைப்படம்)

## பாடல்கள்

இத்திரைப்படத்தில் இளையராஜா இசையமைத்துள்ளார். 1998 இல் வெளியிடப்பட்ட ஒலிப்பதிவில் புலமைப்பித்தன் மற்றும் வாசன் எழுதிய எட்டு பாடல்களைக் கொண்டுள்ளது. இத்திரைப்படத்தின் ஒலிப்பதிவு நல்ல வரவேற்பைப் பெற்றது.  
| 1 | "தர்மங்கள்" | எஸ். பி. பாலசுப்பிரமணியம் | வாசன் | 5:00 |  |
| --- | --- | --- | --- | --- | --- |
| 2 | "இரு கண்கள்" <small>(மகிழ்ச்சி)</small> | இளையராஜா | 1:09 |  |  |
| 3 | "இரு கண்கள்" <small>(சோகம்)</small> | இளையராஜா | 1:06 |  |  |
| 4 | "இரு கண்கள்" <small>(மகிழ்ச்சி)</small> | எஸ். பி. பாலசுப்பிரமணியம் | 5:04 |  |  |
| 5 | "இரு கண்கள்" <small>(சோகம்)</small> | எஸ். பி. பாலசுப்பிரமணியம் | 5:00 |  |  |
| 6 | "மணக்கும் சந்தனமே" | எஸ். பி. பாலசுப்பிரமணியம், சுஜாதா மோகன் | புலமைப்பித்தன் | 5:01 |  |
| 7 | "செம்பருத்தி" | எஸ். பி. பாலசுப்பிரமணியம், சுவர்ணலதா | 5:02 |  |  |
| 8 | "தினம்" | எஸ். பி. பாலசுப்பிரமணியம் | வாசன் | 1:19 | } |
# பூ வாசம்

**பூ வாசம்** (*Poo Vaasam*) இயக்குநர் ஸ்ரீபாரதி இயக்கிய தமிழ்த் திரைப்படம். இதில் முரளி, நளினி, புஷ்பலதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் 1999 ஆம் ஆண்டு மார்ச்சு மாதம் 19 ஆம் நாள் வெளியிடப்பட்டது.
# உய்யக்கொண்டார்

**உய்யக்கொண்டார்** நாதமுனிகளின் மாணாக்கர். இவர் தமது இளமைக் காலத்தில் ஆசிரியருக்குத் தொண்டு செய்வதிலேயே ஆர்வம் கொண்டிருந்தார். இறுதிக் காலத்தில்தான் ஆசிரியரிடம் திருவருள் பாடம் கற்றார். நாதமுனிகள், தன் மகன் ஈசுவரமுனிக்குப் பிறக்கும் குழந்தைக்கு யமுனைத்துறைவன் எனப் பெயர் சூட்டி அருளுரை புகட்டுமாறு உய்யக்கொண்டாரை வேண்டிக்கொண்டார். உய்யக்கொண்டார் தன் இறுதிக்காலத்தில் தனது மாணாக்கர் மணக்கால் நம்பியிடம் அப்பணியை ஒப்படைத்தார். மணக்கால் நம்பி தமது ஆசிரியரின் விருப்பப்படி ஈசுரமுனி மகனுக்கு யமுனைத்துறைவன் என முறைப்படி பெயர் சூட்டித் திருவருள் பாடம் புகட்டினார். யமுனைத்துறைவன், ஆளவந்தார் எனப் பெயர் பெற்றார்.  
- ஆளவந்தார் திருப்பாவைக்குப் பாடிய தனியன்கள் இரண்டு.
1
:அன்ன வயற்புதுவை ஆண்டாள் அரங்கற்குப்
:பன்னு திருப்பாவைப் பல்பதியம் - இன்னிசையால்
:பாடிக்கொடுத்தாள் நற்பாமாலை பூமாலை
:சூடிக் கொடுத்தாளைச் சொல்லு
2
:சூடிக் கொடுத்தாள் சுடர்க் கொடியே தொல்பாவை
:பாடி அருளவல்ல பல்வளையாய் - நாடி நீ
:வேங்கடவற்கு என்னை விதி ஒன்ற இம்மாற்றம்
:நாங்கடவா வண்ணமே நல்கு.
# உய்யக்கொண்டார்

## கருவிநூல்

- மு. அருணாசலம். தமிழ் இலக்கிய வரலாறு, பத்தாம் நூற்றாண்டு, 2005
# மணக்கால் நம்பி

**மணக்கால் நம்பி** உய்யக்கொண்டாரின் மாணாக்கர். ஆளவந்தாரின் ஆசிரியர். நாதமுனிகள், தன் மகன் ஈசுவரமுனிக்குப் பிறக்கும் குழந்தைக்கு யமுனைத்துறைவன் எனப் பெயர் சூட்டி திருவருள் புகட்டுமாறு தன் மாணாக்கர் உய்யக்கொண்டாரைக் கேட்டுக்கொண்டிருந்தார். ஆனால் உய்யக்கொண்டாரால் தமது காலத்தில் அதனை நிறைவேற்ற முடியவில்லை. அவர் திருநாடு அலங்கரிக்கும் முன்பு தம் ஆசிரியர் தமக்கு இட்ட பணியைத் தன் மாணாக்கர், மணக்கால் நம்பியிடம் ஒப்படைத்துவிட்டுச் சென்றார். நம்பியும் தனக்களிக்கப்பட்டப் பணியினை நிறைவேற்றினார்.  
மணக்கால் நம்பி குலசேகர ஆழ்வார் இயற்றிய பெருமாள் திருமொழி பாடல்களைப் போற்றி எழுதியுள்ள கட்டளைக் கலித்துறையாலான தனியன்  
:ஆரம் கெடப்பர னன்பர்கொள் ளாரென்று அவர்களுக்கே
:வாரங் கொடுகுடப் பாம்பில்கை யிட்டவன் மாற்றலரை
:வீரங் கெடுத்தசெங் கோல்கொல்லி காவலன் வில்லவர்கோன்
:சேரன் குலசே கரன்முடி வேந்தர் சிகாமணியே
# மணக்கால் நம்பி

## கருவிநூல்

- மு. அருணாசலம். தமிழ் இலக்கிய வரலாறு, பத்தாம் நூற்றாண்டு, 2005
# நிகில் மேத்யூ

**நிகில் மேத்யூ** (*Nikhil Mathew*) இந்தியாவின் கேரள மாநிலத்தைச் சேர்ந்த ஒரு பாடகர் ஆவார். 1983 ஆம் ஆண்டு அக்டோபர் மாதம் 23 ஆம் தேதியன்று இவர் பிறந்தார். 2006 ஆம் ஆண்டில் விஜய் தொலைக்காட்சியில் ஒளிபரப்பான ஏர்டெல் சூப்பர் சிங்கர் நிகழ்நேர நிகழ்ச்சியின் முதல் பருவத்தில் வெற்றி பெற்றார். நிகழ்ச்சியின் வெற்றியாளராக, தமிழ்த் திரைப்படமான பீமாவுக்காக சின்மயி, சாதனா சர்கம் மற்றும் சௌம்யா ராவ் ஆகியோருடன் இணைந்து பாடும் வாய்ப்பை இசை அமைப்பாளர் ஹாரிஸ் ஜயராஜ் வழங்கினார். தொடக்கக் கல்வியை கேரளாவில் படித்த இவர் உயர் கல்விக்காக சென்னைக்கு வந்தார். சென்னை சத்யபாமா பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றுள்ளார். தற்போது தமிழ் மற்றும் மலையாள மொழிகளில் பின்னணி பாடல்கள் பாடி வருகிறார்.
# திருக்கண்ணமங்கையாண்டான்

**திருக்கண்ணமங்கையாண்டான்** நாதமுனிகளின் சீடர்களில் ஒருவர். நாச்சியார் திருமொழிக்கு இவர் பாடிய இரண்டு தனியன் பாடல்கள் நாலாயிர திவ்வியப் பிரபந்தம் நூலில் இடம்பெற்றுள்ளன.
# திருக்கண்ணமங்கையாண்டான்

## பாடல்கள்

நாலாயிரத் திவ்வியப் பிரபந்தந்த்தில் இடம்பெற்றுள்ள இவரது இருபாடல்களில் ஒன்று நேரிசை வெண்பாவாகவும் மற்றொன்று கட்டளைக் கலித்துறையாகவும் அமைந்துள்ளன.  
;நேரிசை வெண்பாப் பாடல்
:அல்லிநாட் டாமரைமே லாரணங்கி னின்துணைவி
:மல்லிநா டாண்ட மடமயில் - மெல்லியலாள்,
:ஆயர் குலவேந்த னாகத்தாள், தென்புதுவை
:வேயர் பயந்த விளக்கு.  
;கட்டளைக் கலித்துறைப் பாடல்
:கோலச் சுரிசங்கை மாயஞ்செவ் வாயின் குணம்வினவும்
:சீலத் தனள்,தென் திருமல்லி நாடி, செழுங்குழல்மேல்
:மாலத் தொடைதென் னரங்கருக் கீயும் மதிப்புடைய
:சோலைக் கிளி,அவள் தூயநற் பாதம் துணைநமக்கே.
# திருக்கண்ணமங்கையாண்டான்

## வாழ்க்கைக் குறிப்பு

திருக்கண்ணமங்கை இவரது ஊர். நாதமுனிகளின் தமக்கை இவரது மனைவி. இவர் நாதமுனிகளிடம் திருமறையெழுத்துக் காப்பினைப் பெற்றார். தம்மூர்ப் பக்தவச்சலப் பெருமாளுக்குத் துளசிமாலை சாத்தித் தொண்டாற்றி வந்தார்.  
ஒருநாள் வேடர் இருவரின் நாய்கள் சண்டையிட்டுக்கொண்டு இறந்தன. இதன்பொருட்டு வேடர் இருவரும் சண்டையிட்டுக்கொண்டு இறந்தனர். அங்கே வந்த இந்த ஆண்டான் தான் பெருமாளுக்காக இறக்கவேண்டும் என எண்ணிப் பல்லக்கிலிருந்து குதித்து, காலால் நடப்பதைக் கைவிட்டு, கைகளால் தவழ்ந்து, பசுவைப்போல் நீரில் விழுந்து, உடை துறந்து வகுளமரத்தடியில் மௌனியாய் இருந்தாராம்.
# திருக்கண்ணமங்கையாண்டான்

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
# இராசு. பவுன்துரை

**இராசு. பவுன்துரை ** (பிறப்பு: ஜனவரி 6, 1953 - மார்ச் 19 2014) என்பவர் ஒரு தமிழக எழுத்தாளர். தேனி மாவட்டம் தேவாரம் எனும் ஊரில் பிறந்து தஞ்சாவூரில் தற்போது வசித்து வருகிறார். உலகத் தமிழாராய்ச்சி நிறுவனத்தில் முனைவர் பட்டம் பெற்ற இவர் நூற்று முப்பதுக்கும் மேற்பட்ட ஆய்வுக் கட்டுரைகளை வழங்கியவர். ஐம்பதுக்கும் மேற்பட்ட கருத்தரங்குகளை நடத்தியவர். தமிழகப் பாறை ஓவியங்கள், அருங்காட்சியகவியல், கும்பகோணம் மகாமகத் திருவிழா முதலான 11 நூல்களை வெளியிட்டவர். அமெரிக்கா, இங்கிலாந்து, சீனா, இந்தோனேசியா, சிங்கப்பூர், ஹாங்காங், தென்கொரியா, போர்ச்சுக்கல், இலங்கை போன்ற நாடுகளில் கல்வி மற்றும் ஆய்வுப் பயணங்களை மேற்கொண்டவர். இவர் எழுதிய *"தமிழக ஓவியக்கலை"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நுண்கலைகள் (இசை, ஓவியம், நடனம், சிற்பம்) எனும் வகைப்பாட்டில் பரிசு பெற்றிருக்கிறது.
# இராசு. பவுன்துரை

## இவரது நூல்கள்

1. தமிழகப் பாறை ஓவியங்கள்(1986)
1. அருங்காட்சியகவியல்(1990)
1. கும்பகோணம் மகாமகத் திருவிழா(1991)
1. மனோரா(1995)
1. Manora : Maritime History and Architecture(1996)
1. தமிழகப் பாறை ஓவியங்கள்(2000)
1. பன்னாட்டுத் தமிழரும் பண்பாடும்(2000)
1. இந்திய அருங்காட்சியகங்கள்(2004)
1. தமிழக நாட்டுப்புறக் கட்டடக்கலை மரபு(2004)
1. பெங்சுய் : சீனக் கட்டடக்கலைமரபும் தொழில்நுட்பமும்(2004)
1. செட்டிநாட்டுக் கட்டடக்கலை மரபு(2004)
1. தமிழக ஓவியக்கலை மரபும் பண்பாடும் (2004)
1. மகாமகம் மலர் (பதி) தமிழக அரசு வெளியீடு (2004)
1. தமிழகக் கட்ட்டக்கலை மரபு: மயன் அறிவியல் தொழில்நுட்ப மரபு(2004)
1. தமிழகக் கோயிற் கட்டடக்கலை மரபு: தூண்கள்(2005)
1. முல்லைநிலத்து முகங்கள்(2005)
1. பண்டைத் தமிழர் வரைவுகளும் குறியீடுகளும்(2005)
1. தஞ்சை இராஜராஜீஸ்வரம் திருக்கற்றளி விமானக் கட்டடக் கலை மரபு(2010)
1. தமிழர் கலை வரலாற்றில் பேரறிஞர் அண்ணா
1. தமிழகக் கலம்காரி ஓவியக்கலை மரபு
1. சிந்து சமவெளி நாகரிகமும் திராவிடக் கட்டடக்கலை மரபும்
1. தமிழகப் பொற்கோயில்கள்
1. தமிழகப் பெருங்கற்காலம் கட்டடக்கலை மரபு
1. தமிழர் குடியேற்றங்களும் கட்டடக்கலைத் தொழில்நுட்ப வரலாறும்
1. தமிழகத் திருக்குளங்களும் கட்டடக்கலை மரபும்
1. கம்பம் பள்ளத்தாக்கு வரலாறு
1. தமிழர் வரலாற்றில் சின்னமனூர்
1. தமிழகக் கோயில் விமானக் கட்டடக்கலை மரபு
1. Tamil Cultural Connections with South Korea
1. Indian Architectural Traditions with south East Asia
1. Korean studies in India
1. Tamil Cultural Connections with China
1. Tranquebar Fort - Danish Maritime History and Architecture
1. Maritime Architectural Heritage in Tamil Nadu
# கடவுளும் கந்தசாமிப் பிள்ளையும் (சிறுகதை)

**கடவுளும் கந்தசாமிப் பிள்ளையும்,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் ’கந்தசாமிப் பிள்ளை’ என்ற தனி மனிதரோடு, கடவுள் ஒருநாள் தங்கி வாழ்ந்த நிகழ்வுகளைப் புனைந்து எழுதப்பட்டுள்ளது.
# கடவுளும் கந்தசாமிப் பிள்ளையும் (சிறுகதை)

## கதைச் சுருக்கம்

மே. க. ரா. கந்தசாமிப் பிள்ளை அவர்களின் முன் ஒருநாள் கடவுள் (சிவன்) சாதாரண மனிதராகத் தோன்றி, பூலோகத்தைப் பார்க்க வந்ததாகவும் கந்தசாமிப் பிள்ளையின் விருந்தாளியாகச் சிலநாள் தங்கப் போவதாகவும் கூறுகிறார். ஒரு சாதாரண மனிதனாகத் தான் தன்னோடு இருக்க வேண்டும், கடவுள் என்பதைக் காட்டக்கூடாது என்ற நிபந்தனையுடன் கந்தசாமிப் பிள்ளையும் ஒத்துக் கொண்டு தன் வீட்டுக்குக் கடவுளை அழைத்துச் செல்கிறார்.  
வீட்டில் தன் மனைவியிடம் தனது பெரியப்பா எனக் கடவுளை அறிமுகப்படுத்தி வைக்கிறார். கந்தசாமிப் பிள்ளையின் மகள் வள்ளி, தாத்தா, தாத்தாவென பாசமாகக் கடவுளுடன் ஒட்டிக் கொள்கிறாள். அவ்வப்போது கடவுள் தனது சுயநிலைக் காட்டும்போது கந்தசாமிப் பிள்ளை சமயத்தில் தடுத்து விடுகிறார். கடவுளுக்குப் பூலோகத்தில் பிழைப்பு நடத்த சில ஆலோசனைகளைத் தருகிறார். இறுதியில் தானும் தேவியும் சேர்ந்து நடனமாடிப் பிழைக்க ஒத்துக் கொண்ட கடவுளைத் தனக்குத் தெரிந்த நிருத்திய கலாமண்டலி பிரெசிடெண்ட் திவான் பகதூர் பிரகதீசுவர சாஸ்திரிகளிடம் கந்தசாமிப் பிள்ளை அழைத்துச் செல்கிறார். அங்கு திவான் பகதூர், சபைக்கு தேவியின் கறுப்பு நிறம் எடுபடாது என்றும் அவர்களது நடனம் தெருக்கூத்தென்றும் கூறிவிடுகிறார். பூலோகத்தில் தன்னால் வாழ்வது சாத்தியமில்லை என்றுணர்ந்த கடவுள் மறைந்து விடுகிறார். கந்தசாமிப் பிள்ளை நடத்தும் மருத்துவ சஞ்சிகைக்கு அவர் அளித்த ஆயுள் சந்தா 25 ரூபாய் மட்டும் அங்கு இருக்கிறது.
# கடவுளும் கந்தசாமிப் பிள்ளையும் (சிறுகதை)

## குறிப்பிடத்தக்கப் பகுதிகள்

இக்கதையில் நடுத்தர மக்களின் வாழ்வின் சாதுர்யமான போராட்டங்களும் கடவுளின் நிலைப்பாடும் கேலியான நகைச்சுவையுடன் சொல்லப்பட்டாலும் சமுதாய நிலை குறித்த கருத்துக்கள் முன்னிலைப்படுத்தப்பட்டுள்ளன.  
கதையில் சில பகுதிகள்:
# கடவுளும் கந்தசாமிப் பிள்ளையும் (சிறுகதை)

## குறிப்பிடத்தக்கப் பகுதிகள்

### அருங்காட்சியகம்

குழந்தை வள்ளியுடன் கடவுள் செத்த காலேஜ், உயிர்காலேஜ் எனச் சுற்றிவிட்டு வந்த பின் கடவுளுக்கும் கந்தசாமிப் பிள்ளைக்கும் நடந்த உரையாடல்:
# கடவுளும் கந்தசாமிப் பிள்ளையும் (சிறுகதை)

## குறிப்பிடத்தக்கப் பகுதிகள்

### தேவியின் கருமை நிறம்

கடவுளையும் தேவியையும் நிருத்திய கமண்டலியின் பிரெசிடெண்ட் திவான் பகதூரிடம் நடனநிகழ்ச்சிக்கு வாய்ப்புக் கேட்டு கந்தசாமிப் பிள்ளை அழைத்துச் சென்றபோது அந்த பிரெசிடெண்ட் தேவியின் கருப்பு நிறம் குறித்துச் சொன்னது:
# கடவுளும் கந்தசாமிப் பிள்ளையும் (சிறுகதை)

## ஆதாரங்கள்

- புதுமைப்பித்தன் சிறுகதைகள்- தொகுப்பு ஆசிரியர் -மீ. ப. சோமசுந்தரம்.
- புதுமைப்பித்தன் 103 சிறுகதைகள்- தொகுப்பு ஆசிரியர் -எம். வேதசகாயகுமார்.
# இலங்கை நாடாளுமன்றத் தேர்தல், 2001

**2001 இலங்கை நாடாளுமன்றத் தேர்தல்** இலங்கையின் 12வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2001, டிசம்பர் 6 இல் இடம்பெற்றது. 11வது நாடாளுமன்றத் தேர்தல் இடம்பெற்று ஓராண்டுக்குள் அரசுத்தலைவர் சந்திரிக்கா பண்டாரநாயக்க குமாரதுங்க அதனைக் கலைத்து புதிய தேர்தலுக்கான அறிவித்தலை விடுத்தார்.
# இலங்கை நாடாளுமன்றத் தேர்தல், 2001

## பின்னணி

மக்கள் கூட்டணி அரசில் இருந்து சிறீலங்கா முஸ்லிம் காங்கிரசு நாடாளுமன்ற உறுப்பினர்கள் விலகியதை அடுத்து அரசு பெரும்பான்மையை இழந்தது. அரசுத்தலைவர் சந்திரிக்கா பண்டாரநாயக்க குமாரதுங்க மக்கள் விடுதலை முன்னணியைக் கூட்டணியில் சேர்க்க முயன்றார். இதனை விரும்பாத 13 நாடாளுமன்ற உறுப்பினர்கள் எதிர்க்கட்சியுடன் இணைந்தனர். அர்சுக்கு எதிராக நம்பிக்கையில்லாத் தீர்மானம் கொண்டு வர எதிர்க்கட்சிகள் முயன்றன. இதனைத் தவிர்க்கும் முகமாக சந்திரிக்கா பண்டாரநாயக்கா அரசைக் கலைத்து புதிய தேர்தலுக்கான தேதியை அறிவித்தார்.  
தேர்தல் காலத்தில் மொத்தம் 1,300 தேர்தல் வன்முறை முறைப்பாடுகள் பதியப்பட்டன.. தேர்தல் வன்முறைகளில் 60 பேர் கொல்லப்பட்டனர்.
# இலங்கை நாடாளுமன்றத் தேர்தல், 2001

## கட்சிகள்

- சனநாயக மக்கள் விடுதலை முன்னணி
- ஈழ மக்கள் ஜனநாயகக் கட்சி (ஈபிடிபி)
- மக்கள் கூட்டணி:
- இலங்கை கம்யூனிஸ்ட் கட்சி
- சனநாயக ஐக்கிய தேசிய முன்னணி
- லங்கா சமசமாஜக் கட்சி
- இலங்கை சுதந்திரக் கட்சி
- சிறீலங்கா மகாஜன பக்சய
- மக்கள் விடுதலை முன்னணி
- சிறீலங்கா முஸ்லிம் காங்கிரசு
- தமிழர் விடுதலைக் கூட்டணி
- ஐக்கிய தேசிய முன்னணி:
- ஐக்கிய தேசியக் கட்சி
- இலங்கை தொழிலாளர் காங்கிரஸ்
# இலங்கை நாடாளுமன்றத் தேர்தல், 2001

## முடிவுகள்

அரசுத்தலைவர் சந்திரிக்கா குமாரதுங்கவின் ஆளும் மக்கள் கூட்டணி தேர்தலில் தோல்வியடைந்தது. எதிர்க்கட்சிக் கூட்டணி ஐக்கிய தேசிய முன்னணி வெற்றி பெற்றது. ஐக்கிய தேசியக் கட்சியின் தலைவர் ரணில் விக்கிரமசிங்க பிரதமரானார்.  
இலங்கையின் அரசுத்தலைவரும், பிரதமரும் வெவ்வேறு கட்சியைச் சார்ந்திருந்ததால் அரசு பல முறை ஆட்டம் கண்டது. இறுதியில் அரசுத்தலைவர் சந்திரிக்கா பண்டாரநாயக்கா நாடாளுமன்றத்தை 2004 ஆம் ஆண்டில் கலைத்து புதிய தேர்தலுக்கு அழைப்பு விடுத்தார்.  
| கூட்டணிகளும் கட்சிகளும் | வாக்குகள் | % | இடங்கள் |  |  |  |
| --- | --- | --- | --- | --- | --- | --- |
| &nbsp; | align= மக்கள் விடுதலை முன்னணி | 815,353 | 9.10 | 13 | 3 | **16** |
| &nbsp; | align=சிறீலங்கா முஸ்லிம் காங்கிரசு<sup>2</sup> | 105,346 | 1.18 | 4 | 1 | **5** |
| &nbsp; | align= ஈழ மக்கள் ஜனநாயகக் கட்சி | 72,783 | 0.81 | 2 | 0 | **2** |
| &nbsp; | align=சிங்கள மரபு | 50,665 | 0.57 | 0 | 0 | **0** |
| &nbsp; | align= புதிய இடது முன்னணி | 45,901 | 0.51 | 0 | 0 | **0** |
| align=சுயேட்சைக் குழுக்கள் | 41,752 | 0.47 | 0 | 0 | **0** |  |
| align=ஏனையோர் | 42,395 | 0.47 | 0 | 0 | **0** |  |
| colspan=2'செல்லுபடியான வாக்குகள்''' | **8,955,869** | **100.00** | **196** | **29** | **225** |  |
| colspan=2 align= நிராகரிக்கப்பட்டவை | 493,944 |  |  |  |  |  |
| colspan=2 align= மொத்த வாக்குகள் | 9,449,813 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 12,428,762 |  |  |  |  |  |
| colspan=2 align= வாக்கு வீதம் | 76.03% |  |  |  |  |  |
| மூலம்: இலங்கை தேர்தல் திணைக்களம்
<small>1. ஐக்கிய தேசிய முன்னணி ஐக்கிய தேசியக் கட்சியின் சின்னத்தில் போட்டியிட்டது.
2. சிறீலங்கா முஸ்லிம் காங்கிரசு அம்பாறை, மட்டக்களப்பு, யாழ்ப்பாணம் ஆகிய மாவட்டங்களில் தனித்தும், ஏனையவற்றில் ஐக்கிய தேசிய முன்னணியிலும் போட்டியிட்டது.
3. தமிழ்த் தேசியக் கூட்டமைப்பு தமிழர் விடுதலைக் கூட்டணியின் பெயரிலும், சின்னத்திலும் போட்டியிட்டது.</small> | } |  |  |  |  |  |
# காரைக்குடி மணி

**காரைக்குடி மணி** (11 செப்டம்பர் 1945 – 4 மே 2023) இந்தியாவைச் சேர்ந்த மிருதங்க இசைக் கலைஞர் ஆவார்.
# காரைக்குடி மணி

## ஆரம்பகால வாழ்க்கை

காரைக்குடி ரெங்கு ஐயங்கார், டி. ஆர். ஹரி ஹர சர்மா மற்றும் கே. எம். வைத்யநாதன் இவர்களிடம் மிருதங்க இசையைக் கற்றார். தனது எட்டாவது வயதில், காரைக்குடியில் தனது முதல் மேடைக் கச்சேரியை வழங்கினார். தனது 18ஆவது வயதில் 'தேசிய விருதினை' அப்போதைய குடியரசுத் தலைவர் டாக்டர் ராதாகிருஷ்ணனிடமிருந்து பெற்றார்.
# காரைக்குடி மணி

## தொழில் வாழ்க்கை

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:
- தா. கி. பட்டம்மாள்
- செம்மங்குடி சீனிவாச ஐயர்
- லால்குடி ஜெயராமன்
- மங்களம்பள்ளி பாலமுரளிகிருஷ்ணா
- மதுரை எஸ். சோமசுந்தரம்
- செம்பை வைத்தியநாத பாகவதர்
- டி. ஆர். மகாலிங்கம்
- எம். டி. இராமநாதன்
- ம. ச. சுப்புலட்சுமி
# காரைக்குடி மணி

## சிறப்புகள்

- 1989ஆம் ஆண்டில் 'சுருதி லய கேந்திரா' எனும் இசைப் பள்ளியை சென்னை, ரங்கராஜபுரத்தில் துவக்கினார். இப்பள்ளியின் கிளைகள் தற்போது ஆஸ்திரேலியா, ஐக்கிய அமெரிக்க நாடுகளிலும் உள்ளன. 1000'க்கு மேற்பட்ட மாணவர்கள், நேரடியாகவோ மறைமுகமாகவோ இப்பள்ளிகளின் மூலம் மிருதங்க இசையைக் கற்றுள்ளனர்.
- 'Seasun Gurukulam' எனும் பெயரில் இசைப் பயிற்றுவிப்பு மையம் ஒன்றினை சென்னையில் அமைத்துள்ளார். கிழக்குக் கடற்கரைச் சாலையில், பனையூர் எனுமிடத்தில் கடற்கரையையொட்டி இந்த மையம் உள்ளது. இந்த மையத்தில் வகுப்பறை, பொதுவான சமையலறை மற்றும் இசை நூலகமும் உள்ளன.
# காரைக்குடி மணி

## விருதுகள்

சங்கீத நாடக அகாதமி விருது, 1999
# காரைக்குடி மணி

## மறைவு

காரைக்குடி மணி 2023 மே 4 அன்று தனது 77-ஆவது அகவையில் சென்னையில் காலமானார்.
# காதல் கொண்டேன்

***காதல் கொண்டேன்*** (*Kaadhal Kondein*) ஒரு தமிழ் திரைப்படம். இத்திரைப்படம், 2003 இல் வெளிவந்தது. தனுஷ் இப்படத்தின் கதாநாயகன் ஆவார். சோனியா அகர்வால் இப்படத்தின் கதாநாயகி ஆவார். இதை இயக்கியவர் செல்வராகவன். தனுஷிற்கு இத்திரைப்படம் ஒரு திருப்பு முனையாக இருந்தது. நன்கு நடிக்க கூடியவர் என்ற பெயரைப் பெற்று தந்தது.
# இந்தியாவில் சூரிய ஆற்றல் துறை

**இந்தியாவில் சூரிய ஆற்றல் துறை** ஆண்டின் பெரும்பாலான நாட்களில் விழுகின்ற சூரிய கதிர்வீச்சின் உயரிய அளவையும் நெருக்கமான மக்கள்தொகையையும் கருத்தில் கொண்டு திட்டமிடப்பட்டுள்ளது. உலகில் உயரளவில் நிலக்கரியால் மின்சாரம் பெறும் நாடுகளில் ஒன்றான இந்தியா கரியமில வளி வெளிப்பாட்டைக் குறைக்கும் வண்ணம் புதுப்பிக்கத்தக்க ஆற்றல் வளங்களைப் பயன்படுத்துவதில் முனைப்புக் கொண்டுள்ளது. சூரிய ஆற்றலின் இன்றியமையாமையை அறிந்து இந்திய அரசு *சவகர்லால் நேரு தேசிய சூரியாற்றல் திட்டத்தை* (JNNSM) வரைந்து செயல்படுத்தி வருகிறது. இத்திட்டத்தின் கீழ் 2022ஆம் ஆண்டிற்குள் 22,000 மெவா மின்சாரத்தைத் தயாரிக்க இலக்கு மேற்கொண்டுள்ளது. இந்த இலக்கினை அடையவும் தன்முனைவோரை ஊக்குவிக்கவும் நுகர்வுச் செலவினை மின்பிணைப்பு கட்டணத்திற்கு இணையாக்கவும் மானியங்கள் வழங்குகிறது.  
காற்றுத் திறன் உற்பத்தியில் உலகின் முன்னணி நாடுகளில் ஒன்றாக விளங்கும் இந்தியாவின் புதிய மற்றும் புதுப்பிக்கத்தக்க ஆற்றல் அமைச்சகம் வெளியிட்டுள்ள இத்திட்டத்தின் இரண்டாம் கட்ட திட்டவரைவில் 10 கிகாவாட் மின்சாரம், நடுவண் துறைகளால் 4 கிகாவாட்டும் மாநில அமைப்புகளால் 6 கிகாவாட்டும், தயாரிக்க முன்மொழியப்பட்டுள்ளது. தார் பாலைவனத்தில் 35,000&nbsp;கிமீ<sup>2</sup> பரப்பளவில் 700 கிகாவாட் முதல் 2,100 கிகாவாட் வரையான சூரிய ஆற்றல் மின்சாரம் தயாரிக்கத் திட்டமிடப்பட்டுள்ளது.  
2020க்குள் ஆண்டில் 19 பில்லியன் செலவில் 20 கிகாவாட் தயாரிக்க திட்டமிடப்பட்டுள்ளது. இந்தத் திட்டத்தின்கீழ் அரசு கட்டிடங்களிலும் மருத்துமனை மற்றும் தங்குவிடுதிகளிலும் சூரிய ஆற்றல்வழி கருவிகளும் செயல்முறைகளும் கட்டாயமாக்கப்படுகின்றன. 2013ஆம் ஆண்டில் 1000 மெகாவாட் மின்சாரம் தயாரிக்க நவம்பர் 2009இல் திட்டம் இயற்றப்பட்டது.  
இறங்குமுகமாய் இருக்கின்ற சூரியத் தகடுகளின் விலையும் ஏறுமுகமாய் இருக்கின்ற மின்பிணைப்பு கட்டணமும் இணைந்து அடுத்த ஐந்தாண்டுகளில் மிக உயர்ந்த வளர்ச்சி வீதத்தை 2011இல் வெளியிடப்பட்டுள்ள ஓர் ஆய்வறிக்கை மதிப்பிடுகிறது. அரசு ஆதரவும் மின் தட்டுப்பாடும் இதனை ஊக்குவிக்கின்றன.  
தமிழ்நாட்டில் 300 நாட்கள் உயர்ந்த சூரிய கதிர்வீச்சு (5.6-6.0 கிவாமணி/ச. மீ) கிடைக்கிறது. குறிப்பாக தென்தமிழ்நாடு சூரிய ஆற்றல் தயாரிப்பிற்கு மிகவும் பொருந்திய நிலப்பகுதியாக விளங்குகிறது. தமிழ்நாடு அரசு அக்டோபர் 2012இல் வெளியிட்ட *தமிழ்நாடு சூரிய சக்திக் கொள்கை 2012*யில் ஆண்டுக்கு 1000 மெகாவாட்டாக மூன்றாண்டுகளில் மூவாயிரம் மெகாவாட் மின்சாரம் தயாரிப்பு மற்றும் உள்நாட்டிலேயே சூரியாற்றல் கருவிகளை உருவாக்கிடும் வசதி ஆகியவற்றை உள்ளடக்கிய கொள்கையை முன்மொழிந்துள்ளது.
# இந்தியாவில் சூரிய ஆற்றல் துறை

## நிறுவப்பட்ட திறனளவு

### குசராத் மாநிலத்தில் சூரிய ஆற்றல்

இந்தியாவின் மொத்த நிறுவப்பட்டத் திறனளவில் மூன்றில் இருபங்கு குசராத் மாநிலத்தில் நிறுவப்பட்டுள்ளது. ஆசியாவிலேயே மிகப் பெரியதாகக் கருதப்படும் சரண்கா சூரியப் பூங்கா தற்போது 214 மெகாவாட் அளவிலான மின்சாரத்தை அளிக்கிறது. இதன் மொத்த திட்டமிடப்பட்ட திறனளவு 500 மெகாவாட்டாகும். பல முனைவாளர்களும் பல பயனாளர்களும் பங்கேற்கும் வகையில் திட்டமிடப்பட்டுள்ள இப்பூங்காவிற்கு இந்திய தொழிற்துறை கூட்டமைப்பு (CII) *மிகுந்த புதுமைமிக்கதும் சுற்றுச்சூழல் இயைந்ததுமான* திட்டமாக விருது வழங்கியுள்ளது.  
தலைநகர் காந்தி நகரை முற்றிலும் சூரிய ஆற்றலால் இயங்கும் நகராக மாற்றிட மாநில அரசு கூரை-மேற் சூரிய மின்கலத் திட்டத்தை அறிமுகப்படுத்தி உள்ளது. இத்திட்டத்தின்படி, 50 மாநில அரசு கட்டிடங்கள் மீதும் 500 தனியார் கட்டிடங்கள் மீதும் சூரிய மின்கலங்களை அமைத்து 5 மெகாவாட் மின்சாரத்தை பெற்றிட விழைந்துள்ளது. இத்திட்டத்தை பின்னதாக ராஜ்கோட், சூரத், பாவ்நகர் மற்றும் வடோதரா நகரங்களுக்கு விரிவுபடுத்த திட்டமிட்டுள்ளது.  
மேலும் நர்மதை ஆற்றின் கால்வாய்களில் சூரிய மின்கலங்களை அமைத்திடவும் திட்டமிட்டுள்ளது. இத்திட்டத்தின்கீழ் ஆனந்த் தாலுகாவில் சந்திராசன் பகுதியில் நர்மதை ஆற்றுக் கால்வாய்க் கிளையில் சூரிய மின்கலங்களை அமைத்து 1 மெகாவாட் மின்சாரம் தயாரிக்கிறது. இத்தகைய மூடல் ஆற்றுநீர் வெப்பத்தால் ஆவியாகி வீணாவதும் தடுக்கப்படுகிறது. ஆண்டுக்கு 90,000 லிட்டர் நீர் தடுக்கப்படுவதாகக் கூறப்படுகிறது.
# இந்தியாவில் சூரிய ஆற்றல் துறை

## நிறுவப்பட்ட திறனளவு

### இராசத்தான் மாநிலத்தில் சூரிய ஆற்றல்

குசராத்திற்கு அடுத்தநிலையில் இராசத்தான் மாநிலம் சூரிய ஆற்றல் பயன்பாட்டில் விளங்குகிறது. 40 மெகாவாட் திறனளவுள்ள திருபாய் அம்பானி சூரியப் பூங்கா ஏப்ரல் 2012இல் துவங்கப்பட்டுள்ளது.
# இந்தியாவில் சூரிய ஆற்றல் துறை

## நிறுவப்பட்ட திறனளவு

### மகாராட்டிரத்தில் சூரிய ஆற்றல்

சீரடி சாயி பாபா தேவத்தானத்தில் உலகின் மிகப்பெரும் சூரிய ஆற்றல் நீராவி அமைப்பு இயங்கி வருகிறது. ரூ.1.33 கோடி செலவில் கட்டப்பட்டுள்ள இந்த அமைப்பின் மூலம் கோவிலுக்கு வரும் பக்தர்களுக்காக நாளொன்றுக்கு 50,000 சாப்பாடுகள் சமைக்கப்படுகின்றன. இதன் மூலம் ஆண்டொன்றுக்கு 100,000 கிலோ சமையல் எரிவளி மிச்சப்படுகிறது. மின்சாரம் இல்லாத நேரத்திலும் நீராவியால் தயாரிக்கப்படும் மின்சாரம் தண்ணீரை ஏற்றுவிக்கப் பயன்படுத்தப்படுகிறது.
# இந்தியாவில் சூரிய ஆற்றல் துறை

## தமிழகத்தில் சூரிய ஆற்றல்

மே 2018 கணக்கின் படி, இந்தியாவிலேயே ஐந்தாவது அதிகம் சூரிய மின்னாற்றல் உற்பத்தி செய்யும் மாநிலமாகத் தமிழ்நாடு இருக்கிறது. மொத்த மின்னுற்பத்தித் திறன் 1.8 கிகாவாட். கமுதியில் இந்தியாவின் பெரும் சூரிய மின் நிலையங்களுள் ஒன்று 2016-ஆம் ஆண்டு முதல் செயல்பட்டு வருகிறது.
# ஊட்டக்குறை

## வரையறை

ஊட்டக்குறையானது தவறான அல்லது தேவைக்குக் குறைந்த உணவுகளை உட்கொள்ளுவதால் நிகழும் ஒரு மருத்துவ நிலையாகும். ஊட்டச்சத்துக்குறையானது (malnutrition) ஊட்டக்குறை (undernutrition), உடற் பருமன், எடை கூடுதலாக இருத்தல், நுண்ணூட்டக்குறைபாடு ஆகிய நோய்ப் பிரிவுகளுள் ஒன்றாகக் கருதப்படுகிறது. என்றாலும், போதுமானக் கலோரிகள் உள்ள உணவைச் சாப்பிடாமல் இருப்பதால் அல்லது எந்தவொரு காரணத்தினாலோ குறிப்பிட்ட உணவுப்பொருட்களைத் தேவையான அளவு எடுத்துக்கொள்ளாமல் இருப்பதால் விளையும் ஊட்டக்குறைபாட்டைக் குறிக்கவே இது அடிக்கடிப் பயன்படுத்தப்படுகிறது.
# அசாகான் சுல்தானகம்

**அசாகான் சுல்தானகம்** என்பது பொ.கா. 1630 முதல் பொ.கா. 1946 வரை நிலைத்திருந்த ஒரு மலாய சுல்தானகம் ஆகும். இது சுமாத்திராவின் வடகிழக்கில், இன்றைய இந்தோனேசியாவின் அசாகான் மாவட்டத்தை உள்ளடக்கிய பகுதியில் அமைந்திருந்தது.
# அசாகான் சுல்தானகம்

## வரலாறு

இவ்வரசு அச்சே சுல்தானகத்தின் சுல்தான் இசுக்கந்தர் முடாவின் மகன் ராஜா அப்துல் ஜலீலினால் பொ.கா. 1630 அளவில் உருவாக்கப்பட்டது. பத்தொன்பதாம் நூற்றாண்டின் முதல் பகுதி வரை இது அச்சே சுல்தானகத்துக்குக் கட்டுப்பட்ட சிற்றரசாகவே இருந்தது.  
அசாகானின் சுல்தான் ராஜா மூசா ஷாஹ் 1808 இல் இறந்த பின்னரே அவரது மகன் பிறந்தான். எனினும், அசாகான் சுல்தானகத்தின் ஆட்சித் தொடர் விதிகளின்படி, முன்னைய ஆட்சியாளர் இறந்து ஒரு நாளைக்குள் அடுத்த ஆட்சியாளரை அறிவிக்க வேண்டியிருந்தது. அதன் விளைவாக, அவரது தம்பியாகிய ராஜா அலீ ஷாஹ் ஆட்சிக் கட்டிலேறினார். எனினும் அங்கிருந்த பிரமுகர்கள் பலர், குறிப்பாக அசாகான் பிராந்தியத்தில் வாழும் பதக் இனத்தைச் சேர்ந்தோர் இப்புதிய ஆட்சியாளரை ஏற்றுக் கொள்ளவில்லை. அதன் காரணமாக, ராஜா மூசா ஷாஹ்வின் கைக்குழந்தை ஆட்சியாளராக அறிவிக்கப்பட்டு, அப்போதைய பதில் ஆட்சியாளராக அங்கீகரிக்கப்பட்டது.  
பின்னர், ராஜா அலீ ஷாஹ்வின் மகன் அச்சே சுல்தானகத்திலிருந்து விடுதலை பெற்ற தனியரசாக அசாகான் சுல்தானகத்தை அறிவித்ததுடன், சுல்தான் முகம்மது ஹுசைன் ரஹ்மத் ஷாஹ் என்னும் பெயரில் ஆட்சியாளரானார். நாற்பத்தாறு ஆண்டுகள் நடைபெற்ற அவரது ஆட்சியின் போது ஐரோப்பியருடனான வணிகத் தொடர்புகள் கூடின. அப்போது அசாகான் சுல்தானகம் நெதர்லாந்து கிழக்கிந்தியத் தீவுகளின் அரசுடனும் வணிகத் தொடர்பை ஏற்படுத்திக் கொண்டது. 1859 இல் அவர் இறந்தபோது ராஜா மூசா ஷாஹ்வின் சந்ததியினருக்கும் ராஜா அலீ ஷாஹ்வின் சந்ததியினருக்கும் இடையில் யார் ஆட்சியாளராவது என்பது தொடர்பில் சிக்கல் எழுந்தது.
# அசாகான் சுல்தானகம்

## ஒல்லாந்தர் தலையீடு

பின்னர் ஆட்சியாளரான சுல்தான் அஹ்மத் ஷாஹ் ஒல்லாந்தருடன் நல்லுறவைப் பேணாமல் இருந்தமை அவருக்குப் பாதகமாக முடிந்தது. அவர்கள் 1865 இல் அவரைப் பதவியிறக்கி விட்டு, ராஜா மூசா ஷாஹ்வின் பேரனான சுல்தான் நிஉமத்துல்லாஹ் ஷாஹ்வை ஆட்சியாளராக்கினர். எனினும், அது ஒல்லாந்தர்களுக்கும் நன்மையானதாக அமைந்து விடவில்லை. சுல்தான் நிஉமத்துல்லாஹ் ஷாஹ் தன்னுடைய தலைநகரை நாட்டின் உட்பகுதியை நோக்கி நகர்த்தி, ஒல்லாந்தர்களின் பீரங்கிப் படகுகளின் தாக்குதல் தொலைவுக்கு அப்பால் அமைத்துக் கொண்டார். அப்படியிருந்தும், சுல்தான் நிஉமத்துல்லாஹ்வால் தன்னுடைய அதிகாரத்தைத் தக்க வைத்துக்கொள்ள இயலவில்லை. 1868 இல் ஒல்லாந்தர்கள் அவரைப் பதவியிலிருந்து அகற்றினர்.  
அப்போது சுல்தான் நிஉமத்துல்லாஹ்வுக்குக் கீழ்ப்பட்டிருந்த சிற்றரசுகள் அனைத்தும் ஒன்று சேர்ந்து *குவாலுஹ் அரசு* என்னும் பெயரில் ஓர் அரசை நிறுவின. இருபத்து மூன்றாண்டுகளாகத் தொடர்ந்த சிறு சிறு சண்டைகளுக்கும், போர் நிறுத்தங்களுக்கும் பிறகு மூன்று தரப்பினரும் சேர்ந்து 1886 இல் ஓர் ஒப்பந்தம் செய்து கொண்டனர். நெதர்லாந்துக் கிழக்கிந்தியத் தீவுகளின் அரசாங்கம் சுல்தான் அஹ்மத் ஷாஹ்வை அசாகானின் ஆட்சியாளராக மீண்டுமொரு தடவை அலுவல் முறையாக அங்கீகரித்தது.
# அசாகான் சுல்தானகம்

## வீழ்ச்சி

அஹ்மத் ஷாஹ் இறந்து இரண்டு ஆண்டுகளின் பின்னர் சுல்தான் முகம்மது ஹுசைன் இரண்டாம் ரஹ்மத் ஷாஹ் ஆட்சியாளரானார். அவரது ஆட்சியின் போது அசாகான் சுல்தானகம் மிகச் சிறந்த பொருளாதார முன்னேற்றத்தைக் கண்டது. 1915 இல் அவர் இறந்ததும், அவரது மகன் சுல்தான் ஷாஇபுன் அப்துல் ஜலீல் ஆட்சியாளரானார். அப்போது அசாகான் சுல்தானகம் இறப்பர் ஏற்றுமதியில் கொடி கட்டிப் பறந்தது.  
அந்நிலை பெருங்காலம் நீடிக்கவில்லை. கிட்டத்தட்ட முப்பது ஆண்டு காலத்தினுள் இரண்டாம் உலகப் போர் ஏற்பட்ட போது அசாகான் சுல்தானகமும் பொருளாதாரப் பாதிப்புக்களைக் கொண்டிருந்தது. அப்போது இந்தோனேசியத் தீவுகளை ஆக்கிரமித்த யப்பானியர்கள் மிகக் கொடூரமாக நடந்து கொண்டனர். எங்கும் குருதி பெருக்கெடுத்தோடியது. அதன் காரணமாக, மக்களிடம் ஒரு "சமூகப் புரட்சி" தேவையெனும் உளப்பாங்கு கூடியது.  
அப்போதைய கொடுமைகள் விரைவாக நீங்கிவிடவில்லை. அச்சே மற்றும் சாவகம் ஆகிய பகுதிகளைச் சேர்ந்த அரசியல்வாதிகள் குடியரசொன்றை நிறுவுவதற்காக ஒல்லாந்தரை வெளியேற்றிவிட முயன்று கொண்டிருந்த அதேவேளை, ஒல்லாந்தர்கள் தம் ஆதிக்கத்தை மீண்டும் நிறுவ முனைந்தனர். அதன் போது இந்தோனேசியத் தீவுகளெங்கிலும் ஏராளமான கொடுமைகள் அரங்கேறின. யப்பானியர் ஒரு பக்கமும் ஒல்லாந்தர் மறு பக்கமுமாக மக்களைக் கொடுமைப்படுத்தினர். எத்தனையோ சிற்றரசுகள் அதிகாரம் செலுத்த முடியாதளவு ஒடுங்கி விட்டிருந்தன. அவற்றின் இறுதியில், இந்தோனேசியத் தீவுகளைச் சேர்ந்த சுல்தானகங்கள் பலவும் மீளமைக்கப்படுவதற்குப் பதிலாக, இந்தோனேசியக் குடியரசினுள் உள்வாங்கப்பட்டன. அசாகானின் அப்போதைய சுல்தான் மேலும் முப்பத்து நான்கு ஆண்டுகள் உயிரோடிருந்தார். அவரது காலமே இவ்வரச மரபின் மிகக் கூடிய ஆட்சிக் காலமாகும்.
# அசாகான் சுல்தானகம்

## இந்தோனேசிய விடுதலையின் பின்னர்

இந்தோனேசியாவின் ஏனைய பகுதிகளிலிருந்த மரபுவழி ஆட்சியாளர்களைப் போலன்றி, சுமாத்திராவின் சுல்தானகங்கள் மீளமைக்கப்படாத அதேவேளை, அவற்றின் ஆட்சியாளர்கள் தங்களது பதவி நிலைகளைப் பயன்படுத்துவதும் அனுமதிக்கப்பட்டதாக இருக்கவில்லை. எவ்வாறிருப்பினும், அவ்வரசுகளை மீண்டும் நிறுவுவதனால் தாம் பெறும் எண்ணெய் வருமானத்தில் பெரும் பகுதியை இழக்க வேண்டியேற்படுமென, இந்தோனேசிய அரசாங்கம் அச்சமுற்ற போதிலும், அவற்றை மீள நிறுவுவதற்காக மலாய சமுதாயத்தினர் பெரிதும் பாடுபடுகின்றனர்.  
-
# இந்தன் புனித மரியாள் பதிகல் வேலை

**இந்தன் புனித மரியாள் பதிகல் வேலை** என்பது, ஆங்கிலக் கவுன்ட்டியான டோர்செட்டில் உள்ள இந்தன் புனித மரியாள் என்னும் இடத்தில் கண்டெடுக்கப்பட்ட ஏறத்தாழ முழுமையான உரோமப் பதிகல்வேலை ஆகும். இவ்வலங்கார வேலைப்பாட்டின் மையப் பகுதியில் இயேசு கிறிஸ்துவின் மார்பளவு படம் உள்ளது. பிரித்தானிய அருங்காட்சியகப் பணிப்பாளர் நீல் மக்கிரெகர் தொகுத்து வழங்கிய பிபிசி வானொலி 4 இன் 100 பொருட்களில் உலக வரலாறு நிகழ்ச்சியில் 44 ஆவது பொருளாக இப்பதிகல்வேலை இடம்பெற்றது.  
இப்பதிகல் வேலை, இரண்டு அறைகளை மூடி அமைந்துள்ளது. இது பெரும்பாலும், சிவப்பு, மஞ்சள், இளமஞ்சள் ஆகிய நிறங்களைக் கொண்டுள்ளது. 4 ஆம் நூற்றாண்டைச் சேர்ந்ததாகக் கணிக்கப்படும் இது, டேர்னோவிய பதிகற் கலைப் பள்ளியின் பணியகத்தில் செய்யப்பட்டதாகக் கருதப்படுகிறது.
# இந்தன் புனித மரியாள் பதிகல் வேலை

## கிறித்தவப் பலகம்

பெரிய அறையில் இருக்கும் பலகம் 17 அடிக்கு 15 அடி அளவு கொண்டது. இதன் நடுப்பகுதியில் அமைந்துள்ள வட்டத்துள் வெள்ளை உடை அணிந்த மனித உருவம், இரு புறமும் மாதுளம்பழத்துடன் கூடிய கிறித்தவ "சி ரோ" சின்னத்தின் முன்னர் உள்ளது. சிலர் இது பேரரசர் கான்சுட்டன்டைனின் உருவம் எனக் கூறினாலும், பொதுவாக இது யேசு கிறிஸ்து எனவே அடையாளம் காணப்படுகின்றது. இதில் ஒரு பேரரசரைக் குறிப்பதற்கான அடையாளச் சின்னம் எதுவும் இல்லை. இவ்வட்டத்தின் நாற்புறங்களிலும் அரைவட்ட வடிவங்கள் காணப்படுகின்றன. இவற்றில் பெரும்பாலும் நாய், மான் உருவங்களுடன் கூடிய காடு, வேட்டை ஆகியவற்றைக் குறிக்கும் சிறு படங்கள் உள்ளன. நாலுபக்க மூலைகளில் இருக்கும் கால்வட்டங்களுக்குள் காற்றை, அல்லது பருவகாலங்களைக் குறிக்கும் மார்பளவு உருவங்கள் உள்ளன.
# இந்தன் புனித மரியாள் பதிகல் வேலை

## உரோமத் தொன்மப் பலகம்

சிறிய அறையில் காணப்படும் பலகம் 16½ அடிக்கு 8 அடி நீள அகலங்களைக் கொண்டது. இதன் மையப் பகுதி வட்டத்துள் உரோமத் தொன்மங்களில் வரும் பெல்லரோபொன், சிமேராவைக் கொல்லும் காட்சி உள்ளது. சிலர் இதைக் கிறித்தவக் கருத்தியலின் அடிப்படையில் நன்மை, தீமையை அழிப்பதைக் குறிப்பதாக விளக்குகின்றனர். இதன் இருபுறமும் உள்ள நீள்சதுரக் கட்டங்களுக்குள்ளும் நாய் மானை வேட்டையாடும் காட்சிகள் காணப்படுகின்றன.
# இந்தன் புனித மரியாள் பதிகல் வேலை

## கண்டுபிடிப்பு

இது 1963 ஆம் ஆண்டில் உள்ளூர்க் கொல்லரான (வால்ட்டர்) யோன் வைட் என்பவரால் கண்டுபிடிக்கப்பட்டது. இது டோர்ச்செசுட்டர் அருங்காட்சியகத்தினரால் அகழப்பட்டு பாதுகாப்பதற்காக உயர்த்தப்பட்ட போதும், கட்டிடத்தின் பிற பகுதிகள் எதுவும் ஆராயப்படவில்லை. இது பொதுவாக ஒரு இல்லமாக இருக்கலாம் எனக் கருதுகின்றனர். இதன் பதிகல் அறைகள் உரோமரின் சாப்பாட்டு அறைகளை ஒத்துள்ளன. எனினும் இது ஒரு தேவாலயமாகவோ அல்லது ஏதாவது கிறித்தவக் கட்டிடமாகவோ இருப்பதுவும் சாத்தியமே. இங்கே கிபி 270க்கு முற்பட்ட பொருட்கள் எதுவும் அகப்படவில்லை.
# குருகை காவலப்பன்

**குருகை காவலப்பன்** நாதமுனிகளின் மாணவர்களில் முதன்மையானவரான இவர் தை மாதம் விசாகம் நட்சத்திரத்தில் ஆழ்வார்திருநகரியில் பிறந்தார். நாதமுனிகளின் மாணவர் கூட்டத்துக்குத் தலைவர்.
# குருகை காவலப்பன்

## வாழ்க்கைக் குறிப்பு

நாதமுனிகள் இவருக்கு அட்டாங்க யோகத்தில் பயிற்சி அளித்தார். தன் மகன் ஈசுவரமுனிக்குப் பிறக்கப்போகும் மகனுக்கு அட்டாங்க யோகப் பயிற்சி அளிக்குமாறு இவரை வேண்டிக்கொண்டு காலமானார். ஈசுவரமுனிக்குப் பிறந்த குழந்தைக்கு மணக்கால் நம்பி யமுனைத்துறைவன் எனப் பெயர் சுட்டி, எட்டெழுத்து மந்திரத்தைப் புகட்டினார். அட்டாங்க யோக மறையைக் குருகை காவலப்பனிடம் கற்றுத் தெளியுமாறு அறிவுறுத்தினார்.  
யமுனைத்துறைவனாகிய ஆளவந்தார் குருகை காவலப்பனை வேண்டியபோது வருகிற தை மாதம் இன்ன நாளில் தாம் பரமபதம் செல்லவிருப்பதாகவும், அதற்கு முன் வேறொரு நாளில் வரும்படியும் எழுதியிருந்த ஓலை ஒன்றைக் காப்பிட்டுக் கொடுத்து பின்னொரு நாளில் படிக்கும்படி கூறி அனுப்பிவிட்டார். ஆளவந்தார் காஞ்சிபுரத்தில் சிலநாள் தங்கிவிட்டுத் திருவரங்கம் வந்து ஓலைக் காப்பை விலக்கிவிட்டுப் பார்த்தபோது, அது குருகை காவலப்பன் பரமபதம் அடையும் காலமாக இருந்தது. இவ்வாறு குருகை காவலப்பன் ஆசிரியர் இட்ட கட்டளையை நிறைவேற்றாமலேயே காலமானார்.  
- இவர் பாடிய தனியன், பேயாழ்வார் பாடிய மூன்றாம் திருவந்தாதியைப் போற்றும் நேரிசை வெண்பாவாக அமைந்துள்ளது.  
;பாடல்
:சீராரும் மாடத் திருக்கோவ லூரதனுள்
:காரார் கருமுகிலைக் காணப்புக்கு, - பாராத்
:திருக்கண்டேன் என்றுரைத்த சீரான் கழலே,
:உரைக்கண்டாய் நெஞ்சே. உகந்து.
# குருகை காவலப்பன்

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
# அம்பிகா (நடிகை)

**அம்பிகா ** ஒரு திரைப்பட நடிகை. அவர் தமிழ், கன்னடம், மலையாளம், தெலுங்கு படங்களில் நடித்துள்ளார்.தற்போது நாயகி என்ற சீரியலில் நடித்து வருகிறார். அவரது சகோதரி ராதாவும் சமகாலத்தில் திரைப்பட நடிகையாகத் திகழ்ந்தனர்.
# அம்பிகா (நடிகை)

## தனிப்பட்ட வாழ்க்கை

திருவனந்தபுரம் மாவட்டத்தில் அமைந்துள்ள கல்லரா கிராமத்தில் (கல்லாரா, திருவனந்தபுரம்) குஞ்சன் நாயர் மற்றும் சரசம்மா ஆகியோருக்கு 1962 இல் அனிதா என்ற இயற்பெயருடன் பிறந்தார். திரையுலகிற்காக அம்பிகா என்று பெயரை மாற்றி கொண்டார். அவரது தாயார் கல்லாரா சரசம்மா கேரள மாநில மஹிலா காங்கிரஸ் தலைவராக இருந்தார். அவருக்கு இரண்டு தங்கைகள், ராதா மற்றும் மல்லிகா, மற்றும் இரண்டு தம்பிகள், அர்ஜுன் மற்றும் சுரேஷ் உள்ளனர்.  
அம்பிகா 1988 இல் என்.ஆர்.ஐ. பிரேம்குமார் மேனனை மணந்தார். இந்த தம்பதியருக்கு இரண்டு மகன்கள் உள்ளனர்,பிறகு அமெரிக்காவில் குடியேறினர். இருப்பினும், அவர்கள் 1996 இல் விவாகரத்து பெற்றனர். பின்னர், அவர் 2000 ஆம் ஆண்டில் நடிகர் ரவிகாந்தை மணந்தார் , பின்னர் 2002 இல் விவாகரத்தில் முடிந்துவிட்டது . அவர் தற்போது தனது மகன்களுடன் சென்னையில் வசிக்கிறார்.
# அம்பிகா (நடிகை)

## நடித்த தமிழ்த் திரைப்படங்கள்

### மலையாளத் திரைப்படங்கள்

- கூட்டு (2004)
- வர்ணக்காழ்சகள் (2000)
- உதயபுரம் சுல்த்தான் (1999)
- நிறம் (1998)
- காக்கோத்தி காவிலெ அப்பூப்பன் தாடிகள் (1988)
- இருபதாம் நூற்றாண்டு (1987)
- விளம்பரம் (1987)
- வழியோரக்காழ்சகள் (1987)
- எழுதாப்புறங்கள் (1987)
- ராஜாவின்றெ மகன் (1986)
- ஒரு நோக்கு காணான் (1985)
- மறக்கில்லொரிக்கலும் (1983)
- கேள்க்காத்த சப்தம் (1982)
- பூவிரியும் புலரி (1982)
- மணியன் பிள்ள அதவ மணியன் பிள்ள (1981)
- அங்ஙாடி (1980)
- அணியாத வளகள் (1980)
- தீக்கனல் (1980)
- இடவழியிலெ பூச்ச மிண்டாப்பூச்ச (1979)
- மாமாங்கம் (1979)
# கிரிஷ்

**கிரிஷ்** ஒரு தமிழ்த் திரைப்படப் பின்னணிப் பாடகர். திரைத்துறையில் கிரிஷ் என அழைக்கப்படும் இவரது இயற்பெயர் **விஜய் பாலகிருஷ்ணன்** ஆகும்.
# கிரிஷ்

## தொழில்

*வேட்டையாடு விளையாடு* (2006) திரைப்படத்தில் *மஞ்சள் வெய்யில்* எனும் பாடலுடன் கிரிஷ் ஒரு பின்னணிப் பாடகராக அறிமுகமானார். இசை அமைப்பாளர் ஹாரிஸ் ஜெயராஜின் இசையில் இவர் பாடிய பல பாடல்கள் இவருக்கு வெற்றியைத் தந்துள்ளன.
# வங்கிபுரத்தாய்ச்சி

**வங்கிபுரத்தாய்ச்சி** மணக்கால் நம்பியின் சீடர்களில் ஒருவர். நாதமுனிகள் 10 ஆம் நூற்றாண்டின் தொடக்கத்திலும், ஆளவந்தார் 11 ஆம் நூற்றாண்டின் தொடக்கத்திலும் பரமபதம் எய்தினர். எனவே இவரது காலம் 10 ஆம் நூற்றாண்டு. வங்கிபுரம் என்பது ஊரின் பெயர். வங்கிபுரத்து ஆய்ச்சி என்றும், வங்கிபுரத் தாய்ச்சி என்றும் கொள்ளும் வகையில் இந்தப் பெயர் அமைந்துள்ளது.  
இவர் நீண்ட கலிப்பா ஒன்றைப் பாடியுள்ளார். இதில் ஆழ்வார்களின் பெயர்களும், 108 திருப்பதிகளின் பெயர்களும் குறிப்பிடப்பட்டுள்ளன.  
இந்த நூலின் பெயர் **நூற்றெட்டுத் திருப்பதிக் கோவை**.  
கடலலைகள் தோற்றும் கடும்பிறவி வெள்ளத்  
தொடரலைகள் தோன்றி நில் லாதே – மடநெஞ்சே  
ஆழ்வார்கள் பாயிரத்தால் அலங்கரித்த மால்பதிகள்  
மூவாறு முப்பத்து மூன்று – என்னும் வெண்பாப் பாடலுடன் இந்த நூல் தொடங்குகிறது.  
செய்யசுட ராழியான் சேவடிக்குச் சொன்மாலை  
சூட்டிய பொழ்கையார், நாரணற்கு ஞானச்  
சுடர்விளக் கேற்றிய ஞானமொழி பூதத்தார் – என்று தொடங்கி பாடல் வளர்கிறது.  
<poem>முன்னும் இராமனாய்த் தானே பின்னும்
இராமனாய்த் தாமோதரனாய்க் கற்கியும்
ஆனான் ஆனான் தன்னைக் கண்ணபுத்
தடிகள் கலியன் கலியன் உரைசெய்யத்
தேனார்ரும் சொல் தமிழ்மாலை
செய்ய பாவம் நில்லாவே
ஆர் வங்கிபுரத்தாய்ச்சி ஆழ்வார்கள் பாசுரத்தால்
சேரும் திருப்பதிகள் நூற்றெட்டும் – சீராய்
உரைப்பார் உரைசொல்வார் ஒருவார் உள் மகிழ்வார்
தரைப்பால் தமக்குச் சரண். </poem>– என முடிகின்றது.
# வங்கிபுரத்தாய்ச்சி

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
# ஆஸ்திரியாவில் இந்து மதம்

**ஆஸ்திரியாவில் இந்து சமய** சமூகம் சட்டபூர்வமாக அங்கீகரிக்கப்பட்ட 13 பாவமன்னிப்புக் கேட்கும் உரிமை கொண்ட சமூகங்களில் ஒன்றாகும்.. ஆஸ்திரியா நாட்டில் இந்தியாவிலிருந்து முதன் முதலாகக் குடியேறியவர்கள் கேரளாவைச் சேர்ந்த செவிலிகள் ஆவர். இவர்கள் தமது தாய்நாட்டுடன் தொடர்ந்து தொடர்புகளைக் கொண்டுள்ளனர்.  
2001 ஆம் ஆண்டில் எடுக்கப்பட்ட மக்கள் கணக்கெடுக்கின் படி, இந்து சமய சமூகத்தினரின் எண்ணிக்கை 3,629 ஆக இருந்தது.
# ஆஸ்திரியாவில் இந்து மதம்

## ஆஸ்திரியாவில் இந்து மதக் குழுக்கள்

- இந்து சமய சமூகம்
- ஹரே கிருஷ்ணா
- பிரம்ம குமாரிகள்
- ஸ்ரீ கிருஷ்ணா சைதன்யா மிஷன்
- சின்மயா இயக்கம்
- சகாஜ யோகம்
- ஓஷோ இயக்கம்
- சத்திய சாயி பாபா இயக்கம்
# சித்தரந்தாதி

**சித்தரந்தாதி** 15 ஆம் நூற்றாண்டில் தோன்றிய நூல். 22 கட்டளைக் கலித்துறைப் பாடல்கள் கொண்ட சிறு நூல். இது உரையுடன் வெளிவந்துள்ளது. உரையாசிரியர் இதனைச் சித்தர் பாடியதாகக் குறிப்பிட்டுள்ளார். பாடல்கள் நல்ல நடையில் உள்ளன. இதனை இயற்றியவர் இன்னார் எனத் தெரியவில்லை.  
இந்த நூல் அபிராமி அந்தாதி நூலுக்குக் காலத்தால் பிற்பட்டது.
# சித்தரந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வார்ப்புரு:நாடுகள் வாரியாக இந்து சமயம்

**cellpadding="0" cellspacing="0" ="0"**  
| அல்சீரியா
ஐவரி கோஸ்ட்
சீசெல்சு
உகாண்டா
கானா
போட்சுவானா
Cape Verde
Comoros
Egypt
Eritrea
Ethiopia
Kenya
Libya
Madagascar
Malawi
Mauritania
Mauritius
Morocco
Mozambique
Nigeria
Sudan
Tanzania
Togo
Western Sahara
Zimbabwe | } |
| --- | --- |
</div>
</div>
<div>
<div><b>ஆசியா</b></div>
<div>
| ஆப்கானித்தான்
இந்தோனேசியா
இலங்கை
Armenia
Bahrain
வக்காளதேசம்
Bhutan
Brunei
Burma
Cambodia
China
Cyprus
East Timor
India
Iran
Iraq
Israel
Japan
Jordan
Kazakhstan
North Korea
Kuwait
லாவோசு
Lebanon
மாலைத்தீவுகள்
மலேசியா
Mongolia
Nepal
Oman
பாக்கித்தான்
Palestine
Philippines
Qatar
Saudi Arabia
சிங்கப்பூர்
தென்கிழக்காசியா
Syria
Tajikistan
Thailand
Turkmenistan
UAE
Uzbekistan
Vietnam
Yemen | } |
| --- | --- |
</div>
</div>
<div>
<div><b>ஐரோப்பா</b></div>
<div>
| Armenia
ஆஸ்திரியா
Azerbaijan
Belarus
Belgium
Bosnia
Bulgaria
Croatia
Cyprus
Czech Republic
Denmark
England
Estonia
Finland
France
Gibraltar
Germany
Greece
Hungary
Italy
Latvia
Lithuania
Macedonia
Montenegro
Netherlands
Norway
Poland
Portugal
Romania
Russia
Serbia
Slovakia
Slovenia
Spain
Sweden
Switzerland
Ukraine
United Kingdom <small>(England, Northern Ireland, Scotland, Wales)</small> | } |
| --- | --- |
</div>
</div>
<div>
<div><b>வட அமெரிக்கா</b></div>
<div>
| Anguilla
Bahamas
Belize
கனடா
Cuba
Dominican Republic
Grenada
Guadeloupe
Haiti
Jamaica
Mexico
Martinique
Panama
Puerto Rico
West Indies
Saint Lucia
ஐக்கிய அமெரிக்கா | } |
| --- | --- |
</div>
</div>
<div>
<div><b>ஓசியானியா</b></div>
<div>
| ஆத்திரேலியா
Fiji
Caledonia
New&nbsp;Zealand | } |
| --- | --- |
</div>
</div>
<div>
<div><b>தென்னமெரிக்கா</b></div>
<div>
| Argentina
Bolivia
Brazil
Chile
Argentina
Ecuador
French Guiana
Guyana
Panama
Paraguay
Peru
Suriname
Trinidad and Tobago
Uruguay | } |
| --- | --- |
</div>
</div>  
|-
|}<noinclude>  
</noinclude>
# மு. செ. விவேகானந்தன்

**மு. செ. விவேகானந்தன்** (சனவரி 10, 1943- சூன் 7, 1999) ஈழத்துக் கலைஞர்களில் ஒருவர். கவிஞர், பாடகர், மெட்டமைப்பாளர், நடிகர், நெறியாளர் என அறியப்பட்டவர். 1988 ஆம் ஆண்டு இலங்கை ரூபவாகினியில் ஒலிபரப்பாகிய காத்தவராயன் சிந்துநடைக்கூத்தும் ‘அழகுநிலா வானத்திலே’ என்ற மெல்லிசைப் பாடலும் இவரை ஒரு சிறந்த கலைஞராக அடையாளம் கண்டன.
# மு. செ. விவேகானந்தன்

## வாழ்க்கைச் சுருக்கம்

விவேகானந்தன் இலங்கை, யாழ்ப்பாண மாவட்டம், அல்வாயைப் பிறப்பிடமாகக் கொண்டவர். தந்தை கவிஞர் மு. செல்லையா, தாய் நாகமுத்து. கரவெட்டி தேவரையாளி இந்துக்கல்லூரியில் ஆரம்பக்கல்வியையும், யாழ்ப்பாணம் பரமேசுவராக் கல்லூரியில் இடைநிலைக் கல்வியையும் உயர்கல்வியையும் பெற்றார். தன் இளம் வயதிலேயே தன் தந்தையார் இயற்றிய பாடல்களை இனிமையாகப் பாடி வந்தார். பின்னர் இவர் இந்தியாவில் இசை கற்பதற்காக சென்று அண்ணாமலைப் பல்கலைக்கழகத்தில் இரண்டாம் ஆண்டு படித்துக் கொண்டிருக்கும் வேளையில், தந்தையார் இறந்து விடவே படிப்பைத் தொடராமல் நாடு திரும்ப நேர்ந்தது. சிறந்த சங்கீத வித்வானாக வரவேண்டியவர் தொடர்ந்து நாடகத்துறையில் கால் பதித்தார்.
# மு. செ. விவேகானந்தன்

## கலைப்பணி

### நாடகம்

பத்து வயதில் லோகிதாசனாக பாத்திரமேற்று நடித்ததில் இருந்து இவரது கலைவாழ்வு ஆரம்பமானது. கலைப்போதனாசிரியர் மு.பொன்னையா குருவாகவும் அண்ணாவியாராகவும் அமைந்தார். மு.செ.விவேகானந்தன் தான் ஆரம்பித்த நாடகமன்றத்திறகு தந்தையாரின் ஞாபகமாக அல்வாயூர்க்கவிஞர் நாடகமன்றம் என்றே பெயரிட்டிருந்தார். இவருக்கு சோடியாக பெண் பாத்திரத்தில் நடிப்பது இவரது மனைவியே.  
அரிச்சந்திர மயான காண்டம், காத்தவராயன், நந்தனார், சத்தியவான் சாவித்திரி, நக்கீரர், பூதத்தம்பி, அசுவத்தாமன் ஆகிய இசைநாடகங்களிலும்; சகோதர பாசம், இதயத்துக்கு இதயம், ஆகிய சமூக நாடகங்களிலும்; வேடன், கண்ணப்பர், மார்க்கண்டேயர் ,ஆகிய பாத்திரங்களேற்று புராண நாடகங்களிலும் நடித்துள்ளார். நடிகமணி வைரமுத்துவுடன் பூதத்தம்பியாகவும், பக்தநந்தனாரில் நந்தனாராகவும் நடித்தார். பிரதேச ஆலயங்களிலும் நிகழ்வுகளிலும் இசைக்கச்சேரிகள் நிகழ்த்தியுள்ளார். இவரது ‘காத்தவராயன்’ சிந்துநடைக்கூத்து, வெளிமாவட்டங்களில், குறிப்பாக கொழும்பில் பலதடவைகள் மேடையேறியுள்ளன.1974ல் யாழ்ப்பாணத்தில் நடைபெற்ற உலகத்தமிழ் ஆராய்ச்சி மகாநாட்டின்போது இவரது நாடகம் மேடையேற்றப்பட்டது.  
போர்க்காலச் சூழ்நிலையில் முல்லைத்தீவில் குடும்பத்துடன் இடம்பெயர்ந்து வாழ்ந்தபோதும் வன்னியிலும் தனது கலைப்பணியைத் தொடர்ந்துள்ளார். அங்கு புதுக்குடியிருப்பு சிவன் கோயில் மீது பாடப்பட்ட பாடல்களை ஒலிநாடா வடிவமாக்கினார். புதுக்குடியிருப்பு கிருஷ்ணன் ஆலயத்தின் மீது ஊஞ்சற்பாடலை இயற்றிப் பாடினார்.
# மு. செ. விவேகானந்தன்

## கலைப்பணி

### ஊடகம்

1971 முதல் 1988 வரை இலங்கை வானொலி நிகழ்ச்சிகளில் பங்கேற்றார். திருமுறைப்பாடல்கள், பாமாலை, மெல்லிசைப்பாடல்கள், நாட்டுப் பாடல்கள், நாடகமேடைப்பாடல்கள் ஆகிய நிகழ்ச்சிகளை நிகழ்த்தினார்.
# மு. செ. விவேகானந்தன்

## கலைப்பணி

### மெல்லிசை

ஆர். முத்துசாமியின் இசையில் கவிஞர் அக்கரை பாக்கியன் எழுதிய “அழகுநிலா வானத்திலே பவனிவரும் நேரத்திலே” என்ற மெல்லிசைப் பாடலைப் பாடினார். இதுவே விவேகானந்தனை ஒரு மெல்லிசைப் பாடகராக இனங்காட்டியது. “வேவிலந்தை பதியிலமர் முத்துமாரி” என்ற பக்திப் பாடலையும் பாடியுள்ளார்.
# மு. செ. விவேகானந்தன்

## நெறிப்படுத்திய நாடகங்கள்

அரிச்சந்திர மயானகாண்டம், காத்தவராயன், சிறீவள்ளி, நந்தனார், சத்தியவான் சாவித்திரி மற்றும் சிறுவர்களுக்காக குமணன், சோழநாட்டான் நீதிகேட்டான் ஆகிய நாடகங்களை நெறிப்படுத்தினார்.
# மு. செ. விவேகானந்தன்

## பெற்ற கௌரவங்கள்

- 1975ல் "நடிப்பிசைப் புலவர்" என்ற விருது இவருக்கு வழ்ங்கப்பட்டது
- 1988 இல் இவரது கலைச்சேவையைப் பாராட்டி அல்வாயூர் மக்களால் ‘நடிகநாதமணி’ என்ற கௌரமளித்துப் பாராட்டப்பட்டார்.
- காத்தவராயன் சிந்துநடைக்கூத்து 1971 ஆம் ஆண்டு வானொலிக் கலைவிழாவில் அரங்கேற்றப்பட்டது.
- 1987 இல் இலங்கை ரூபவாகினியில் ஒளிபரப்பாகியது
- 1988இல் வானொலி பவளவிழாவின்போது இறுவெட்டாகியது. *அரிச்சந்திரா,சிறீவள்ளி நாடகங்களும் வானொலியில் ஒலிபரப்பட்டன
- பிரதேச மட்டங்களில் இடம்பெற்ற கலாசார நிகழ்வுகளிலும் போட்டிகளிலும் கலந்துகொண்டு பரிசுகளையும் பாராட்டுகளையும் பெற்றுள்ளார்.
# மு. செ. விவேகானந்தன்

## பதிவுகள்

- **சிறுவர் பாடல்** வெளியீடு 22.06.2007,அல்வாயூர் கவிஞர் நாடக மன்றம்.
- 1973 இல் வெளியான வானொலி மஞ்சரியில் இவரைப் பற்றிய பதிவு
- இலங்கை ரூபவாகினி கலையரங்கில் ஒளிபரப்பப்பட்டு ஆவணப்படுத்தப்பட்ட காத்தவராயன் சிந்துநடைக்கூத்து.
- இலங்கை வானொலி 1974 இல் வெளியிட்ட மெல்லிசைப் பாடல் இறுவெட்டில் இவரது பங்களிப்பு
- இலங்கை வானொலி பவளவிழா வெளியீடாகக் கொண்டு வந்த 10இறுவெட்டுக்களில் ஒன்றாக காத்தவராயன் சிந்துநடைக்கூத்து அமைந்திருந்தமை.
# மு. செ. விவேகானந்தன்

## வெளியிணைப்புகள்

- ஈழத்து மெல்லிசைப் பாடல்கள் -ஒர் அவதானிப்பு
- ஈழத்துக் கலைஞர்களின் பதிவுத்தொடர்
# வேணு கோபால மேனன்

**வேணு கோபால மேனன் (Vanu Gopala Menon** (பிறப்பு: செப் 8, 1960) சிங்கப்பூரின் சார்பாக ஐக்கிய நாடுகள் அவையை பிரதிநிதித்துவப் படுத்துகிறார்.. சிங்கப்பூர் பிரதமரின் தனிப்பட்ட பிரதிநிதியும் ஆவார். வேணுகோபால் சிங்கப்பூர் தேசியப் பல்கலைக்கழகத்தில் பயின்றார். பின்னர் சிங்கப்பூர் வெளியுறவுத் துறை அமைச்சில் இணைந்தார்.
# விவேகானந்தன்

**விவேகானந்தர்** அல்லது **விவேகானந்தன்** என்ற தலைப்பில் உள்ள கட்டுரைகள்:  
- சுவாமி விவேகானந்தர்
- மு. செ. விவேகானந்தன், ஈழத்துக் கவிஞர்
- வே. விவேகானந்தன், மலேசிய எழுத்தாளர்
- ஜி. விவேகானந்தன், மலையாள எழுத்தாளர்
- ஜி. விவேகானந்த், மக்களவை உறுப்பினர்
- நெல்லை விவேகநந்தா, தமிழக எழுத்தாளர்
# விவேகானந்தன்

## வேறு

- விவேகானந்தர் நினைவு மண்டபம்
- விவேகானந்தர் இல்லம்
- இந்தியாவின் விடிவெள்ளி - சுவாமி விவேகானந்தர் (நூல்)
- விவேகானந்த கேந்திரம்
- விவேகானந்தர் பூங்கா, கோயம்புத்தூர்
# ஆ. முத்துத்தம்பிப்பிள்ளை

**ஆ. முத்துத்தம்பிப்பிள்ளை** (ஏப்ரல் 18, 1858 - நவம்பர் 2, 1917, மானிப்பாய், யாழ்ப்பாணம்) ஓர் ஈழத்து எழுத்தாளர், பதிப்பாளர். தமிழின் முதற் கலைக்களஞ்சியமான அபிதான கோசத்தை எழுதியவர்.